Louises hverdag: oktober 2017
Det generede ingen, at jeg var oppe midt om natten.
Toves kommentarer til BloggerAdvent 2017.
Jeanettes kommentar til BloggerAdvent 2017.
Vågne op til virkeligheden efter urolig og forvirrende drøm.
Katten kom op til computeren for at blive nusset.
Jeanette havde en god weekend.
Købe en stor lyserød balancebold til at sidde på ved computeren.
Købe chokolade puffs.
Købe kakao crunch mysli.
Kunne gå ud med skraldespanden uden angst.
Købe lykønskningskort til min søn.
Chokoladekugler med peanuts.
Få bh'en af.
Gå tidligt i seng, da jeg var træt.
Jordbærgrød med minimælk.
Bodylabs jordbærshake smager vidunderligt.
Tage en lur på sofaen med katten liggende på min mave.
Lytte til kattens spinden.
Skrive kort til min elskede søn.
Lakere negle.
Min far havde været ved blomsterhandleren for mig.
Få min far til at grine ved at fortælle om min nærighed med frisør til mig selv.
Vi fandt en ledig parkeringsplads ved Campus Vejle.
Min søn blev så glad og overrasket over at se sin morfar.
Min dygtige søn havde bestået sin fagprøve.
Min dygtige søn havde talt sig til et mega flot 10 tal.
Hilse på min søns chef.
Min søns chef var stolt af min søn.
Min søn blev glad for den langstilkede rose.
Min søn blev glad for kortet, jeg havde skrevet til ham.
Min søn blev glad for sine eksamensgaver.
Min søn kørte med os til Bredsten.
Min søn blev glad for, vi kørte ham hjem til døren.
Min far blev glad for, jeg kopierede noget for ham.
Lave en plads til katten ved siden af tastaturet til pc'en.
Min kat tog straks den nye plads med tæppet i brug.
Nusse med min kat, mens jeg sidder ved computeren.
Tinas kommentar til Stolt mor.
Louises kommentarer til Stolt mor.
Toves kommentar til Stolt mor.
Jeanettes Overraskelsesvlog.
Jeanettes Gæsteblogger.
Louises Glimmer på kaminhylden 7.
Louise nævner mig rigtig mange gange på sin liste.
Kunne tømme postkassen uden angst.
Lyserødt pudebetræk kom med posten.
Pink bademåtte kom med posten.
Ks sneakerssamling.
Min far blev glad for, at jeg ringede til ham.
Aftale besøg af min søn i efterårsferien.
Øge træning med bentræneren til 2 x 15 minutter.
Spise havregryn med rosiner og minimælk til aftensmad.
Bo alene, så jeg ikke skal tænke på mad til andre end katten og mig selv.
Min store lyserøde balancebold kom endelig med posten.
Chokolade puffs smager godt.
Fik pumpet den store balancebold op.
Det går bedre med naboens arm.
Fik en hel posefuld vindruer af naboen.
Louise forklarede mig, hvad bambusmassage er.
Tog alene ind for at handle igen trods angst og feber.
Iskold Pepsi Max Cherry.
Jeanette passede sin syge niece.
Toves smukke pyntekraver.
Jeanettes Oktober vlog 2017.
Toves svar til min kommentar til Pyntekraver.
Jeanette gav mig en dejlig kompliment.
Jeanettes kommentar til Min træning uge 5.
Jeanettes kommentar til Stolt mor.
Det går overraskende godt at bruge den store bold som stol.
Ingen smerter i hoften.
At skrive Om at finde den gode balance i livet gav mig mere klarhed.
Fandt en smuk ugeplan gratis på nettet.
Fik skrevet 3 x træning og sjæledage på ugeplanen.
Begyndte på oprydning i stuen.
Fik klippet noget til julekalender og adventskalender.
Tilmelde mig Dewey's Readathon.
Min kat bruger sin nye plads ved siden af tasturet rigtig meget.
Jeanettes kommentar til Om at finde den gode balance i livet.
Louises kommentar til Om at finde den gode balance i livet.
Louises SimsSøndag 19.
Jeanettes Udkants Blogger.
Indsendt af Louise i Gammelby kl. 04.20
Jeanette har med sin Oktober vlog 2017 inspireret mig til at skrive dette blogindlæg, fordi jeg har behov for at finde den gode balance mellem træning, hvile og læsning :-)
Mine psykiske sygdomme gør, at jeg har behov for ekstra meget hvile for ikke at brænde helt sammen i hovedet. I lang tid har jeg faktisk været god til at tage mig tid til den ekstra hvile, så det er ikke et problem for mig i øjeblikket :-)
Derimod er spørgsmålet om, hvor ofte jeg skal træne, et stort problem for mig. Jeg har følt, at jeg skulle træne 6 gange om ugen, og det har jeg jo ikke gjort. I den seneste tid er det blevet til træning 3 gange om ugen, og det passer mig egentlig ganske fint. Derfor vil jeg holde fast i det fremover :-)
At skulle noget på bestemte tidspunkter er en ting, som jeg har meget svært ved. Jeg ved ikke hvorfor, men jeg skal virkelig kæmpe for at følge en bestemt struktur for min hverdag. Jeg vil dog rigtig gerne øve mig i at strukturere mit liv noget mere, og jeg vil derfor starte med at fastlægge de 3 træningsdage til mandag, onsdag og fredag. Hvornår på dagen, jeg træner, er lige meget, men jeg skal bare træne de dage fremover :-)
Som førtidspensionist kan dagene let blive ens og løbe sammen, fordi jeg jo ikke skal på arbejde. Jeg har i et stykke tid dog bemærket, at jeg er begyndt at glæde mig rigtig meget til fredag og weekend. Måske hænger det sammen med, at busserne herude ikke kører i weekenden, så jeg er tvunget til at blive hjemme. Det vil jeg udnytte og give mig selv sjæledage hver lørdag og søndag - altså 2 dage, hvor jeg bare skal lave lige det, som jeg nu føler for - det er luksus <3
Når jeg tænker på, hvem jeg er, så tænker jeg som regel, at jeg er et menneske, der elsker at læse bøger - og helst krimier. Det er ved at være meget lang tid siden, at jeg senest læste en bog, og jeg savner det virkelig meget. Jeg elsker at forsvinde mentalt ind i en god bog og bare læse og læse, indtil jeg er færdig med bogen. Jeg har masser af for mig ulæste bøger på bogreolen, og jeg vil prøve at komme igang med at læse igen, for det giver mig så meget godt.
Goodreads har tidligere inspireret mig meget til at få læst, og jeg vil forsøge mig igen med at bruge tid på Goodreads. Forhåbentlig kan det sætte skub i min læselyst <3
I lang tid har jeg brugt alt for meget tid ved computeren. Det er blevet til virkelig mange timers spildtid, som jeg kunne have brugt på en masse gode ting herhjemme. Det vil jeg bestræbe mig på at ændre, så jeg i stedet kommer igang med at lave nogle af alle de ting, jeg gerne vil lave. Jeg vil starte med lidt oprydning i stuen, og så er det også ved at være tid til at få lave julekalendere og adventskalendere til de dejlige mennesker i mit liv, som jeg vil forkæle lidt ekstra i juletiden <3
Kort sagt vil jeg i den kommende tid arbejde på at få mere struktur i min hverdag og finde en god balance mellem træning, hvile, læsning og gøremål :-)
Ovenstående citat tikkede ind i min mailbox i torsdags efter jeg havde skrevet om, hvor svært jeg havde det psykisk med min træning i uge 4. Det fik mig til at trække på smilebåndet og tænke, at så var der alligevel håb for mig :-)
I skal have hjertelig tak for alle jeres opmuntrende ord og gode råd her og i mail <3
De hjalp mig meget, og jeg sluttede på en måde fred med mig selv og min træning. Jeg valgte i uge 5 at lytte ekstra meget til min krop og give den de pauser, den havde brug for. Det har gjort mig godt fysisk, men så sandelig også psykisk, for jeg har genfundet glæden ved at træne <3
I uge 5 af min træning har jeg trænet hver anden dag med bentræneren i 15 minutter og lavet 2 x 12 squats.
I går sprang jeg dog over træningen pga så voldsomme smerter i min højre hofte, at jeg var nødt til at tage smertestillende piller. I dag gør det knap så ondt, så det er jeg glad for.
I uge 5 af min træning har jeg købt en større balancebold, som jeg skal bruge som stol ved computeren. Jeg sidder mange timer ved computeren, og jeg har en dårlig vane med at sidde og falde sammen i ryggen. Det satser jeg på at ændre med den store lyserøde balancebold. Jeg glæder mig meget til at modtage den og få taget den i brug :-)
Indsendt af Louise i Gammelby kl. 09.35